Jy gaan verskeie suksesvolle prenteboeke gedurende 'n reeks aanlyn klasse lees en bestudeer. Jy gaan hierdie boeke óf as gratis e-materiaal ontvang, óf gratis in die biblioteek of op die internet lees, m.a.w. jy hoef geen ekstra materiaal aan te koop nie.
Met behulp van die sewe-module-plan gaan jy ’n geskikte storie-idee vind, tot 'n volwaardige verhaal uitbou wat geskik is vir jou teikenleser, en dit dan met vonk skryf.
Maar dis nie al nie, jy gaan ook leer hoe om jou skryfwerk te redigeer sodat jy die eindproduk met trots by 'n gerekende uitgewery of tydskrif kan indien.
Oor die illustrasies hoef jy jou nie te bekommer nie, dis jou uitgewer se taak om 'n geskikte kunstenaar te vind en te vergoed.
Teen die einde gaan jy jou manuskrip na 'n bona fide uitgewer stuur, want die idee is dat jy so gou moontlik by ons lang lys gepubliseerde skrywers moet aansluit.
* "Baie dankie vir jou geduld. Ek sal jou kursus oral aanbeveel. Alles begin nou sin maak en ek geniet die skrywery terdeë." Yolande Fourie
LET WEL: Jy ontvang die terugvoer op elke werkstuk binne sewe dae nadat jy dit ingestuur het, en daarmee begin die redigeringsleerkurwe.
Jy sal binne 24 uur 'n antwoord kry, asook 'n e-brosjure met alle nodige inligting, ook oor die betaalplanne. Jou navraag plaas jou onder geen verpligting om finaal in te skryf nie.